Document ID: 31987R2145

*****
ΚΑΝΟΝΙΣΜΟΣ (ΕΟΚ) αριθ. 2145/87 ΤΗΣ ΕΠΙΤΡΟΠΗΣ
της 20ής Ιουλίου 1987
για τον καθορισμό, για την περίοδο εμπορίας 1987/88, των ποσοτήτων ακατέργαστης ζάχαρης που παράγονται στα υπερπόντια γαλλικά διαμερίσματα και επωφελούνται της ενισχύσεως στο ραφινάρισμα που αναφέρεται στον κανονισμό 2225/86
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως της αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΟΚ) αριθ. 229/87 (2), και ιδίως το άρθρο 9 παράγραφος 6,
τον κανονισμό (ΕΟΚ) αριθ. 2225/86 του Συμβουλίου της 15ης Ιουλίου 1986, για τη θέσπιση μέτρων διαθέσεως της ζάχαρης που παράγεται στα υπερπόντια γαλλικά διαμερίσματα και για την εξίσωση των όρων της τιμής με την προτιμησιακή ακατέργαστη ζάχαρη (3), και ιδίως το άρθρο 3 παράγραφος 2 δεύτερο εδάφιο,
Εκτιμώντας:
ότι το άρθρο 3 του κανονισμού (ΕΟΚ) αριθ. 2225/86 προβλέπει τη χορήγηση ενισχύσεως στην ακατέργαστη ζάχαρη που παράγεται στα υπερπόντια γαλλικά διαμερίσματα και ραφινάρεται σε βιομηχανία ραφιναρίσματος που βρίσκεται στις ευρωπαϊκές περιοχές της Κοινότητας εντός του ορίου των ποσοτήτων που θα καθοριστούν κατά περιοχές προορισμού και ξεχωριστά ανάλογα με την προJελευσή της· ότι ο καθορισμός των ποσοτήτων αυτών πρέπει να πραγματοποιηθεί με βάση το κοινοτικό ισοζύγιο εφοδιασμού σε ακατέργαστη ζάχαρη· ότι το κοινοτικό ισοζύγιο προβλέψεων σε ακατέργαστη ζάχαρη για την περίοδο εμπορίας 1987/88 επιτρέπει στο στάδιο αυτό να καθοριστούν οι ποσότητες που μπορούν να επωφεληθούν από την ενίσχυση στο ραφινάρισμα καθώς και η κατανομή τους·
ότι ο κανονισμός (ΕΟΚ) αριθ. 2750/86 της Επιτροπής (4), όπως τροποποιήθηκε από τον κανονισμό (ΕΟΚ) αριθ. 437/87 (5), αφενός μεν καθόρισε τις λεπτομέρειες εφαρμογής για τη χορήγηση της ενισχύσεως στο ραφινάρισμα στη ζάχαρη που παράγεται στα υπερπόντια γαλλικά διαμερίσματα και αφετέρου καθόρισε τις ποσότητες της εν λόγω ακατέργαστης ζάχαρης για την περίοδο εμπορίας 1986/87· ότι όλες αυτές οι ποσότητες δεν μπόρεσαν να ραφιναριστούν έγκαιρα, αλλά ότι δεδομένου ότι θεωρούνται ως κανονικό απόθεμα, οι ποσότητες αυτές είναι επιλέξιμες για την ενίσχυση στο ραφινάρισμα· ότι θα πρέπει εφεξής να προβλεφθεί ότι η ενίσχυση στο ραφινάρισμα εφαρμόζεται στις ποσότητες αυτές υπολογίζοντάς τες επί των ποσοτήτων που καθορίζονται από τον κανονισμό (ΕΟΚ) αριθ. 2750/86 για την περίοδο εμπορίας 1986/87·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Ζάχαρης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι ποσότητες ζάχαρης που αναφέρονται στο άρθρο 3 παράγραφος 2 του κανονισμού (ΕΟΚ) αριθ. 2225/86 καθορίζονται για την περίοδο εμπορίας 1987/88 σύμφωνα με το παράρτημα του παρόντος κανονισμού.
Άρθρο 2
Για τις ποσότητες ακατέργαστης ζάχαρης που υπάγονται στις ποσότητες που αναφέρονται στο παράρτημα του κανονισμού (ΕΟΚ) αριθ. 2750/86 και ραφιναρίστηκαν από την 1η Ιουλίου 1987, εφαρμόζεται η ενίσχυση στο ραφινάρισμα που ισχύει για την περίοδο εμπορίας 1987/88 βάσει του άρθρου 3 του κανονισμού (ΕΟΚ) αριθ. 2225/86.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Ιουλίου 1987.

Labels: 18
17